b"\n_START_ARTICLE_\nAndr\xc3\xa9 Danican Philidor\n_START_SECTION_\nLiv og virke\n_START_PARAGRAPH_\nAndr\xc3\xa9 Danican Philidor gikk 12. oktober 1659 inn i kongens Grande Ecurie som krumhorn- og trompette marine-spiller. Fra 1667 til 1677 var han oboist hos musketerene og fulgte derfor kongen p\xc3\xa5 erobringstog til Flandern og De spanske Nederlandene. I denne tiden skrev han hovedsakelig milit\xc3\xa6rmarsjer._NEWLINE_Gjennom \xc3\xa5rene var Philidor oboist, fl\xc3\xb8ytist, fagottist og fiolinist (Dessus de violon) i Chambre et Grande \xc3\x89curie du Roy. I 1682 fikk han den ettertraktede tittelen Ordinaire de la Musique du Roi._NEWLINE_I 1702 fikk Philidor ansvaret for kongens musikkbibliotek, og samtidig kongelig privilegium til \xc3\xa5 publisere sine komposisjoner. Fram til i dag danner hans rikholdige, omhyggelig oppbygde samling grunnstammen i Versailles' musikkbibliotek og nasjonalbibliotekets musikksamling. Den omfangsrike samlingen omfatter hoffoperaer, balletter, instrumentalmusikk og kirkemusikk fra hele 1600-tallet, dels i form av autografe manuskripter, dels i Philidors h\xc3\xa5ndskrift. Allerede i hans egen levetid var samlingen oppe i mer enn 10\xc2\xa0000 enn\xc3\xa5 ikke trykte h\xc3\xa5ndskrifter, deriblant alle verkene til Jean-Baptiste Lully og vokalmusikken til Michel-Richard Delalande._NEWLINE_S\xc3\xb8nnene Anne og Fran\xc3\xa7ois-Andr\xc3\xa9 var ogs\xc3\xa5 komponister, men sistnevnte er mest kjent som sjakkspiller."